64 



det kaldes Abu Zeid. En !måm Mani paalægges Ansvaret at 

 bringe Moderen og Barnet tilbage til Scherifen i Mekka. Paa 

 Veien fremstiller imidlertid den forskudte Ægtefælle denne den 

 hele Sammenhæng, hvorledes Ibn Nåil af Svaghed har laant Øre 

 til ondskabsfuld Tale; at hun derfor aldrig vil lade sig føre hjem 

 som forskudt Hustru, men vil foretrække at flakke om i Ørkenen 

 med sit Følge, indtil Allah sender den Uskyldige Hjælp. Toget 

 overfaldes kort efter af Røverhøvdingen Athwan, der er i Færd 

 med at slæbe Alt bort og lade Khadhra med Barnet omkomme 

 i Ørkenen, da pludseligt et vildt Dyr farer frem, bringer Uorden 

 i Røvernes Bækker og befrier Karavanen; det glubende Dyr 

 lægger sig for Khadras Fødder og forvandles til den gode Aand 

 uWeHernes Pol» Berekat, der med Løfte om bestandig at 

 ville skjærme Abu -Zeid, som fra nu af faaer Tilnavnet Berekat, 

 forsvinder. Moderen fortsætter Reisen med sit Barn og naaer 

 Stammen Z ah lån, hvis Fyrste Fad hl b. Reisam tilbyder Gjæste- 

 venskab; hans Dronning Dag modtager Khadra med udmærkede 

 Æresbevisninger og anviser hende Bolig i Stammen. Rizq b. 

 Nåil taber imidlertid efter sin Hustrus Forstødelse Lyst til Alt, 

 opgiver sin Stilling i Stammen Hilål og flygter ud i den øde 

 Bjergegn Wåd i-l-Korum. Imidlertid opdrages Barnet i Over- 

 ensstemmelse med sin Byrd og giver snart Beviser paa sin 

 medfødte Ret; han taaler ingen Revselse i Skolen, dræber sin 

 Skolemester, der har lagt Haand paa ham og overvinder 7 Aar 

 gammel alle sine Modstandere i Tourneringerne med Birgås og 

 Gerid*). Athwan, den samme, der engang overfaldt Moderen, 

 fornyer sine Køvertog mod Zahlans Stamme; da paatager Drengen 

 sig at tugte ham, modtager af Moderen den stolte Ganger Ka- 

 hila, hurtigere end Ørkenens Gazel, og nedlægger i Tvekamp 

 ved Welien Berekats Hjælp Athwan. Den faldne Høvdings Fader 

 Dåghir, der iler til for at hævne sin Son, har samme Skjæbne. 

 Seirrig modtager Abu-Zeid Stammens Hyldest, tilgiver af Ære- 



M To Arter Rklderovelser med Landse til Hest. 



